Det er få topper over 1.300 meter. Heiene består av grunnfjell, og har typisk høyfjellsflora. Det er flokker av villrein i Ryfylke- og Setesdalsheiene, og en del vandreruter og turisthytter tilhørende Stavanger turistforening. Ryfylkeheiane er utbygd med meget betydelig vannkraft-produksjon, noen av landets kraftigste vannkraftverk omfatter Suldal I-II, Blåsjø (Ulla-Førrekraftverkene med bl.a Saurdal og Kvilldal, Norges kraftigste) som alle har en effekt over 300 MW. Innsjøen Blåsjø har et produksjonspotensial på nesten 8 TWh, tilsvarende seks-sju prosent av all norsk kraftproduksjon.